cyanic-selkie/wikianc huggingface dataset:
Emil Paul Tscherrig
Nuntius til Argentina
Den 5. januar 2012 utnevnte Benedikt XVI han til nuntius i Argentina med sete i Buenos Aires.
Nuntius til Italia og San Marino
Pave Frans utnevnte Tscherring den 12. september 2017 til å etterfølge Adriano Bernardini som nuntius til Italia og San Marino med sete i Roma. Han ble med dette den første ikke-italiener i posten som ambassadør for Den hellige Stol til den italienske regjering og i San Marino.
Kardinalat
Den 9. juli 2023 bekjentgjorde pave Frans at den 76-årige erkebiskop Emil Paul Tscherrig skulle kreeres til kardinal den 30. september 2023.
Episkopalgenealogi
Hans episkopalgenealogi er:
Eksterne lenker
[http://www.katolsk.no/nyheter/2008/01/26-0001.htm Msgr. Emil Paul Tscherrig ny nuntius til de nordiske land]
Monacos Grand Prix 2010
Kvalifisering
Noter til tabellene:
Løpet
Noter til tabellene:
Catoira
Catoira er en kommune i provinsen Pontevedra i Galicia, Spania.
Det arrangeres en rekke festivaler i Catoira, og blant disse er Festa da parroquia de Oeste, også kalt Festas de Santabaia, andre søndag i august. Første søndag i august er Romeria Vikinga.
Romania under Paralympiske vinterleker 2018
Romania deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Victor Bruce
Victor Alexander Bruce, 9. jarl av Elgin, 13. jarl av Kincardine, (født 16. mai 1849, død 18. januar 1917) var en britisk statsmann som var visekonge av India fra 1894 til 1899.
Bakgrunn og tidlig karrière
Bruce ble født i Montréal, mens faren, James Bruce, 8. jarl av Elgin, var generalguvernør i Canada. Han studerte ved Balliol College i Oxford og begynte deretter å engasjere seg i liberal politikk. Han var First Commissioner of Works i William Ewart Gladstones regjering i 1886.
Visekonge av India
Elgin ble visekonge av India, slik faren hadde vært før ham, i 1894. Historikere har ikke oppfattet hans styre som et av de mer viktige. Han mislikte selv pompen og prakten forbundet med verdigheten som visekonge, og han fant det vanskelig å håndtere tidens økonomiske og sosiale uro.
I hans tid som visekonge brøt det ut hungersnød i India, med inntil 4,5 millioner omkomne.
Tilbake i Storbritannia
Elgin reiste tilbake til Storbritannia i 1899 og ble utnevnt til ridder av Hosebåndsordenen. Mellom 1902 og 1903 ledet han en kommisjon som undersøkte hendelsene under den andre boerkrigen.
Da de liberale dannet regjering i 1905 ble Elgin koloniminister. Som koloniminister førte han en konservativ politikk, og var en motstander av det generøse forslaget til løsning av Sør-Afrika-spørsmålet som ble foreslått av statsminister Henry Campbell-Bannerman. Forslaget ble gjennomført, til tross for koloniministerens motstand.
Elgin trakk seg fra det politiske livet i 1908, og døde ni år senere på familieeiendommen i Dunfermline.
Utmerkelser
Elgin ble hedret med en rekke ordener og utmerkelser. Utnevnelsen til ridder av Hosebåndordenen var den fremste av disse. Han ble også utnevnt til ridder storkommandør av Indias stjerneorden og av Den indiske imperieordenen.
Han var medlem av Det kongelige råd.
Jarl (andre betydninger)
Jarl kan vise til:
Bert Stern
Bert Stern (født Bertram Stern 3. oktober 1929, død 26. juni 2013 ) var en amerikansk fotograf.
Biografi
Bertram Stern ble født 3. oktober 1929 i Brooklyn i New York.
I 1959 regisserte han dokumentarfilmen Jazz on a Summer's Day, som handlet om Newport Jazz Festival i 1958. I 1999 ble filmen utvalgt til bevaring i det amerikanske National Film Registry.
Stern jobbet som fotograf under innspillingen av Stanley Kubricks Lolita, og tok pressebildene av Sue Lyon. Han har også fotografert kjente personer som Audrey Hepburn, Elizabeth Taylor, Twiggy, Gary Cooper, Madonna, Louis Armstrong, Kylie Minogue og Drew Barrymore, i tillegg til reise- og reklamebilder.
I juni 1962 tok han det som sannsynligvis er hans mest kjente bilder, da han fotograferte Marilyn Monroe på det som skulle bli en av hennes siste profesjonelle fotoserier. Stern tok 2571 bilder av henne over en periode på tre dager. Bildene ble tatt for Vogue, og har etter Monroes død, seks uker senere, blitt kjent som «The Last Sitting». I 1982 publiserte Stern noen av bildene i boken The Last Sitting, før han senere publiserte alle bildene i Marilyn Monroe: The Complete Last Sitting. I 2008 gjenskapte han bildene som ble publisert i Vogue med Lindsay Lohan som modell.
Stern var gift med ballerinaen Allegra Kent. Ekteparet fikk barna Trista Stern Wright, Susannah Stern og Bret Stern sammen.
Terrorangrepet i London 3. juni 2017
'''Terrorangrepet i London 3. juni 2017''' startet kl. 22.08 lokal tid da en varebil kjørte ned en folkemengde på London Bridge, hvorpå de tre gjerningsmennene forlot bilen og knivstakk flere personer. Gjerningsmennene kjørte så videre til Borough Market hvor de knivstakk flere restaurantgjester. Åtte mennesker ble drept, og minst 48 skadet, og de tre gjerningsmennene ble skutt av politiet etter kort tid.
Nashwan Al-Harazi
Nashwan Al-Harazi (født 29. november 1986) er en jemensk turner som konkurrerer i mangekamp. Han representerte Jemen under Sommer-OL 2008 i Beijing, der han ble nummer 81.
An Adventure in the Autumn Woods
An Adventure in the Autumn Woods er en amerikansk stumfilm fra 1913, regissert av D. W. Griffith.
Alenka Cuderman
Alenka Cuderman (født 13. juni 1961 i Kranj), jugoslavisk håndballspiller som deltok i de olympiske leker 1984 i Los Angeles.
Cuderman ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte tre kamper i turneringen.
Kina under Paralympiske vinterleker 2018
Kina deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Senjihund
Senjihund, eller afrikansk bushhund, er en fellesbetegnelse som beskriver afrikanske pariahunder, herunder også hunderasene basenji og africanis med flere.
Nissedreperen
Nissedreperen er en spenningsbok for ungdom i alderen 10 til 15 år som er som er skrevet av den norske forfatteren Sigbjørn Mostue. Boken kom ut i 2006 som andre del av trilogien Alvetegnet.
Hovedpersonen i boken er en gutt som heter Espen. Han mottar mystiske beskjeder fra en ukjent avsender. Samtidig blir små, døde kropper funnet i kloakken. Det viser seg at det er den mystiske nissedreperen som har gjenoppstått, og bare Espen og venninnen Eva kan redde nissene.
Bøkene i serien:
Fossheim kraftverk
Fossheim kraftverk er et vannkraftverk ved Skei i Jølster kommune i Vestland.
Kraftverket startet produksjonen i 1995.
Installert effekt er 8,3 MW med en peltonturbin. Kraftverket har totalt en midlere årsproduksjon på 24,5 GWh.
Eiere er Eviny Fornybar (60 %), Sogn og Fjordane Energi (30 %) og lokale grunneiere.
Aage Vestøl
Aage Vestøl (født 24. desember 1922, død 30. mars 2008) var en norsk sjakkspiller.
Vestøl vant nest øverste klasse i norgesmesterskapet i 1938, og nest øverste klasse i det nordiske mesterskapet i 1939. Fra slutten av andre verdenskrig frem til 1959 var Vestøl Norges nest sterkeste spiller etter Olaf Barda. Vestøl ble norgesmester i 1949. Han spilte for Norge i de fem sjakkolympiadene fra 1950 til 1958 på første- eller andrebord.
Partick Thistle FC
Partick Thistle Football Club er en skotsk fotballklubb som holder til i bydelen Partick i Glasgow. Klubbens hjemmebane er Firhill Stadium.
Historie
Partick Thistle ble stiftet i 1876 i Partick, som da var uavhengig by, men som i dag er en del av Glasgow. Klubben spilte på flere baner i Partick før de i 1909 fant et fast hjem, Firhill Stadium i Maryhill. Da den skotske ligaen i 1893 etablerte en 2. divisjon, var Partick Thistle blant de ti klubbene som ble valgt inn i den nye divisjonen. I 1897 nådde Partick Thistle 1. divisjon for første gang.
Klubbens største øyeblikk kom i 1921, da de ble cupmestre med 1–0 over Rangers i finalen. I 1971 vant de ligacupen med 4–1 over Celtic i finalen. Klubben spilte i 1. divisjon sammenhengende mellom 1902 og 1970. De har aldri blitt seriemestre, men ble nummer 3 i 1948, 1954 og 1963. Siste nedrykk fra øverste divisjon var våren 2004. Etter to sesonger på nivå 2 og 3, vant Partick Thistle playoff-finalen på straffesparkkonkurranse, og rykket opp i First Division (nivå 2) i 2006.
Certamen Internacional de Bandas de Musica – Ciudad de Valencia
Certamen Internacional de Bandas de Musica – Ciudad de Valencia er Spanias mest anerkjente konkurranse for janitsjarkorps. Konkurransen avholdes årlig i Valencia i Spania.
Oppbygging
Konkurransen er delt inn i divisjoner basert på korpsenes størrelse. De to øverste divisjonene konkurrerer på tyrefekterstadion i Valencia, mens de lavere divisjonene opptrer i byens konserthus.
Divisjonene
Divisjonene er som nevnt delt inn etter deltagerkorpsenes størrelse, og elitedivisjonen består av korps med inntil 150 musikere.
Vinnerkorpset i 2006 hadde følgende besetning:
Deltagelse
Korps kan ikke uten videre melde seg på konkurransen, men må inviteres av arrangementskomiteen for å få være med. Flere norske korps har deltatt og markert seg i konkurransen, og i 2006 vant Sagene Janitsjarkorps konkurransens 2. divisjon med konkurransens høyeste poengsum.
Dutywa
Dutywa (tidligere Idutywa) er en by i provinsen iMpuma-Koloni i Sør-Afrika, tidligere del av bantustanen Transkei. Navnet betyr «stedet for uorden» og er fødestedet til Thabo Mbeki, som ble president i Sør-Afrika i 1999.
Byen ble grunnlagt som et militært fort etter en konflikt mellom en plyndringsgruppe fra iKwaZulu-Natali og lokalbefolkningen.
Mathiesen
Mathiesen kan vise til
Gjenganger
Gjenganger, gjenferd eller attergangar (nynorsk) er en avdød som går igjen, det vil si viser seg for levende. Troen på gjengangere er kjent fra alle tider og i de fleste kulturer. Som oftest er det bare onde mennesker som går igjen, eller de som av en eller annen grunn ikke får fred i døden. Ordet kan brukes synonymt med spøkelse, både i form av en dødning som står opp fra graven og vandrer omkring med sitt morkne legeme, en rastløs ånd som viser seg som en skygge eller et drømmesyn uten fysisk kropp.
Begrepet «gjenganger», på dansk genganger eller genfærd og på svensk gengångare, knyttes ofte til skandinavisk folketro. I de norrøne sagaene er spøkelsene skildret som legemlige gjengangere.
Eksempler
Eksempler på spesielle typer gjenganger i norsk tradisjon, er draugen gjenferdet etter en druknet fisker, og utburd er gjenferdet etter et udøpt barn som er satt ut for å dø. Fra folketroen kjennes også den døde mora som viser seg for å advare sine barns stemor.
Vampyrer er en type gjenganger som drikker blod fra levende. Av andre «udøde» skikkelser fra moderne folketro er zombier blitt vanlige i populærkulturen. I fantasy-spill og annet er skikkelsen lich (dannet av ordet «lik») en type udød skapning.
Dybbuk er i jødisk mytologi en sjelen etter en avdød og pga sine tidligere synder på rastløs jakt etter en levende person han eller hun kan ta bolig i. En yūrei er en hvileløs sjel etter en avdød i japansk mytologi, mens jiangshi er en «hoppende» vampyr i kinesisk tradisjon.
Fantomer er sjelen etter avdøde som viser seg om et skinnbilde, mens bankeånder eller poltergeister kan tolkes som gjenferd som ytrer seg gjennom lyder og uro.
I spiritistisk tradisjon kan medier, personer som fungerer som mellomledd eller formidlingskanal, kommunisere med avdøde. I religiøs tradisjon finnes også troen på gjenoppstandelse etter døden.
Emilija Erčić
Erčić ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte tre kamper i turneringen og scoret to mål.
Politimuseet (København)
Politimuseet er et museum som viser det danske politiets historie fra 1294 og vekternes tid frem til i dag. Museet ligger i Fælledvej 20 på Nørrebro i København i en tidligere politistasjon som ble tegnet av Hans Jørgen Holm i 1883. Bygningen fungerte som politistasjon til 1977.
Museet åpnet på Fælledvej 18. november 1993, men museet har røtter helt tilbake til 1904. På den tiden holdt museet til i Domhusets kjeller, der man samlet forskjellige ting fra politiets arbeid.
I museet kan man se flere forskjellige våpen og andre redskaper som er blitt brukt av kriminelle gjennom tidene. Museet arrangerer også særutstillinger og foredrag om kjente kriminalsaker fra dansk rettshistorie. Presentasjoner av disse finnes i tillegg på museets hjemmeside.
Kenneth Lewis Anderson
Kenneth Lewis Anderson (født 11. september 1805 i Hillsborough i Nord-Carolina død 3. juli 1845 i Anderson i Texas) var en amerikansk advokat og den siste visepresidenten i Republikken Texas.
Han arbeidet som skomaker i fødebyen i unge år. I 1824 bodde han i Bedford County i Tennessee der ble han visesheriff i 1826 og sheriff i 1830 og i 1832 var han oberst i militsen.
I 1837 flyttet han og familien til San Augustine i Texas og han jobbet der som sheriff. Det var sannsynligvis etter at han flyttet til Texas at han studerte til advokat. Han ble valgt til inkassator i San Augustine av president Mirabeau B. Lamar og jobbet med det frem til han stilte som San Augustine Countys kandidat til kongressen i Texas i 1841.
I 1844 ble han valgt til visepresident i republikken. Etter USAs annektering av Texas startet han umiddelbart hjemreisen til tross for at han var syk. Etter bare et par tre mil blusset feberen opp og han døde kun 39 år gammel.
Fylket Anderson County og byen Anderson er oppkalt etter ham.
Møte ved milepelen
Møte ved milepelen er en roman av den norske forfatteren Sigurd Hoel, utgitt i 1947. Hoel ble belønnet med den første Takk for boken-prisen for boken i 1948.
Hans analyse av de andres svik, sett i lys av hans egen tilsynelatende tapperhet fører ham også inn i en analyse av sitt eget liv og sine egne verdier. Han, som kalles «den plettfrie» av vennene, erkjenner at hans eget kjærlighetssvik har vært medvirkende til andres nederlag og svik når han møter igjen sin egen sønn som torturist i nazistenes tjeneste. Han tar også opp til vurdering sin egen kjærlighetsevne.
Romanen regnes blant Hoels beste, og Philip Houm skriver om den at «Når det gjelder motiver og idéer er den den rikeste av alle norske bøker om krigsårene; ingen annen bok har tatt opp okkupasjonstidens psykologiske stoff med en slik intellektuell bredde og energi. Og den er blottet for skråsikkerhet.»
Rarities (Roxette-album)
Rarities er et samlealbum av Roxette, utgitt i februar 1995.
David Eriksen
David Eriksen (født 17. juli 1967) er en norsk låtskriver, plateprodusent, manager og dommer i TV-programmet Idol i 2005.
Han har produsert musikkalbum for blant annet Jorun Stiansen, Flava To Da Bone, Sichelle, Tone Damli Aaberge og a1. Han har skrevet flere låter som har blitt fremført i Melodi Grand Prix, og jobbet for artister som Clay Aiken, Lindsay Lohan, Richard Marx, Jessica Simpson, Sheryl Crow, Carola, A-Teens, Paperboys, TNT, MadCon, Alejandro Fuentes og Venke Knutson. Han er tilknyttet selskapet Stereo Recordings.
Eriksen vokste opp i Sverige og Danmark som misjonærsønn. I 1988 deltok han på musikkalbumet Faith In Colours med gruppa I.C. Eyes.
Ilimanaq
Ilimanaq (grønlandsk for «forventningsplassen», dansk Claushavn, er en bygd i Avannaata kommune på vestkysten av Grønland. Bygda hadde 57 innbyggere i 2018.
Bygda ligger innerst i Diskobukta, ca. 15 km fra Ilulissat. Den ligger på sørsiden av utløpet av isfjorden Ilulissatfjorden, som er på UNESCOs verdensarvliste. Herfra har man utsikt over isfjellene som flyter i Diskobukta.
Det danske navnet har den fått fra den nederlandske hvalfangeren Klaes (Klaus) Pieterz Torp, som bodde i området på første halvdel av 1700-tallet.
Bygda er en av de eldste bosettingene i Grønland. Ilimanaq ble grunnlagt ca. samtidig med Ilulissat i år 1741.
Hovednæringsveiene her er jakt, fiske og turisme. To av husene i bygda, som er tidligere jakthytter, brukes til utleie til turister. Bygda har både gatelys og oppmerkede løyper i nærområdet. Pilersuisoq har butikk her.
Fram til 1. januar 1971 tilhørte bygda Qasigiannguit kommune.
Valkyrie plass stasjon
Valkyrie plass stasjon (Valkyrien stasjon) var frem til 1985 en stasjon på undergrunnsbanen under Valkyrie plass på Majorstuen i Oslo. Stasjonen er i dag en del av T-banenettet i Oslo og brukes som nødutgang og reklameplass.
Stasjonen var egentlig planlagt å ligge midt mellom Nationaltheatret og Majorstuen, men ble lagt på Valkyrien etter at et uhell 23. oktober 1912, under anlegget av undergrunnsbanen, forårsaket at 800 m² av gatelegemet raste ned i tunnelen. Den ble tatt i bruk 28. juni 1928. Stasjonen ble stengt i 1985 på grunn av kort avstand til Majorstuen og fordi det var både vanskelig og risikabelt å utvide den for T-banetog med flere enn to vogner. Stasjonen er oppført i nyklassisistisk stil, tegnet av Kristofer Lange.
I forbindelse med planleggingen av den nye Majorstuen stasjon er det vurdert om Valkyrie plass stasjon kan gjenåpnes som inngang til den nye stasjonen. Det er da viktig å unngå ødeleggelse av det gamle interiøret som nå er bevart i det eksisterende stasjonsområdet.
Den eneste gangen stasjonen har vært åpen for allmennheten siden stasjonen ble stengt var natten til 16. mai 2015, da artisten Röst lanserte sitt nye album med konsert på perrongen. I desember 2014 var den imidlertid åpen en dag for fotografer.
Den norske thrillerserien Valkyrien (2017), er innspilt i den nedlagte T-banestasjonen.
ZanAir
ZanAir er et tanzaniansk flyselskap med hovedbase på Zanzibar internasjonale lufthavn på øya Unguja utenfor Tanzanias østkyst.
Flåte
ZanAirs flåte består av følgende fly per februar 2008:
Hovedscenen
Hovedscenen er en programpost på NRK2, som blir brukt til å sende opera, ballett, klassisk musikk og lignende programmer. Programmet har gått siden 2011.
Natural Selection (manuskript)
Natural Selection er et manuskript skrevet av Charles Darwin, hvor han presenterte sin teori om naturlig seleksjon og dens rolle i biologisk evolusjon. Han rakk aldri å utgi verket mens han levde, men skrev et sammendrag som han utga i 1859 med tittelen On the Origin of Species by Means of Natural Selection, or the Preservation of Favoured Races in the Struggle for Life (utgitt på norsk med tittelen Artenes opprinnelse).
Lars Høgh
Lars Høgh (født 14. januar 1959 i Odense, død 8. desember 2021 ) var en dansk landslagsspiller (målvakt) i fotball. Som målvakt spilte han 817 førstelagsskamper for Odense Boldklub og ble dansk mester med laget i sesongene 1977, 1982 og 1989.
I sin spillerkarriere spilte Høgh også åtte A-landskamper for, blant annet 1-5-kampen mot under fotball-VM 1986, hvor Emilio Butragueño scoret fire ganger. Høgh fikk imidlertid hevn over Butragueño, da han hindret at han skårte, da Odense Boldklub i 1995 slo Real Madrid på Santiago Bernabéu Stadion i UEFA-cupen. Han var dessuten med på å vinne Confederations Cup i 1995.
Noe av de som Lars Høgh ble mest kjent for, var hans evne til å redde straffespark.
Høgh ble i 2006 tilknyttet idrettsskolene i Oure, og drev firmaet Lars Høgh Coaching ApS, der han hadde som mål å utvikle keepertalenter over hele verden.
MALDI
MALDI (forkortelse for Matrix-assisted laser desorption-ionization) innenfor massespektrometri er en ioniseringsteknikk som bruker laserenergi absorberende matrise for å lage ioner fra store molekyler med minimal fragmentering.
MALDI har blitt benyttet til analyse av store biomolekyler (biopolymerer som DNA, proteiner, peptider og sukkerarter) og store organiske molekyler (som polymerer, dedrimerer og andre makromolekyler). Store organiske molekyler som dette har en tendens til å være skjøre og fragmentere når de ioniseres ved mer konvensjonelle ioniseringsmetoder.
Teknikken er ganske lik elektronsprayionisering (ESI) ved at begge teknikkene er relativt myke (lav fragmentering). Ofte vil MALDI produsere langt færre multiladede ioner.
MALDI har en tre trinns prosess.
Historie
Begrepet matriseassistert laserdesorpsjonsionisering (MALDI) ble laget i 1985 av Franz Hillenkamp, ​​Michael Karas og deres kolleger. Disse forskerne fant at aminosyren alanin kunne bli ionisert lettere hvis den ble blandet med aminosyren tryptofan og bestrålt med en pulserende laser på 266 nm. Tryptofanen absorberte laserenergien og hjalp til med å ionisere den ikke-absorberende alaninen. Peptider opp til 2843 Da peptidet melittin kan ioniseres når de blandes med denne typen "matrise". Gjennombruddet for laser desorpsjon ionisering med store molekyler kom i 1987 da Koichi Tanaka fra Shimadzu Corporation og hans medarbeidere brukte det de kalte "ultrafint metal plus væskematriks metoden" som kombinerte 30 nm store kobolt partikler i glyserol med en nitrogen laser på 337 nm for ionisering. Ved å bruke denne laser- og matrisekombinasjonen var Tanaka i stand til å ionisere biomolekyler så store som 34 472 Da. Proteinet karboksypeptidase-A. Tanaka mottok en fjerdedel av Nobelprisen i kjemi i 2002 for å ha demonstrert at et protein kan ioniseres med riktig kombinasjon av laserbølgelengde og matrise. Karas og Hillenkamp var deretter i stand til å ionisere det 67 kDa store proteinet albumin ved hjelp av en nikotinsyrematrise og en 266 nm laser. Ytterligere forbedringer ved bruk av en 355 nm laser og kanelsyrederivatene ferulinsyre, koffeinsyre og sinapinsyre som matrise kom i 1989. Tilgjengeligheten av små og relativt billige nitrogenlasere som opererte ved 337 nm bølgelengde ble introdusert på begynnelsen av 1990-tallet som ga de første kommersielle instrumentene. Dette førte MALDI til et økende antall forskere. I dag brukes for det meste organiske matriser til MALDI massespektrometri.
Instrumentelt
Det er flere varianter av MALDI-teknologien, og sammenlignbare instrumenter produseres i dag for veldig forskjellige formål. Fra mer akademisk og analytisk, til mer industriell med høy gjennomstrømning. Massespektrometerfeltet har utvidet seg til å kreve massespektrometri med ultrahøy oppløsning, slik som FT-ICR-instrumentene, samt flere instrumenter med høy gjennomstrømning. Ettersom mange MALDI MS-instrumenter kan kjøpes med en utskiftbar ioniseringskilde (elektrosprayionisering, MALDI, ionisering ved atmosfæretrykk osv.) Overlapper teknologiene ofte og mange ganger kan enhver myk ioniseringsmetode potensielt brukes. For flere variasjoner av myke ioniseringsmetoder, se: Ionekilde.
Laser
MALDI-teknikker bruker vanligvis UV-lasere som nitrogenlasere (337 nm) og frekvens-tredoblet og firdoblet Nd:YAG-lasere (henholdsvis 355 nm og 266 nm).
Infrarøde laserbølgelengder brukt til infrarød MALDI inkluderer 2,94 μm Er:YAG-laser, midt-IR optisk parametrisk oscillator og 10,6 μm karbondioksidlaser. Selv om det ikke er så vanlig, brukes infrarøde lasere på grunn av deres mykere ioniseringsmåte. IR-MALDI har også fordelen av større materialfjerning (nyttig for biologiske prøver), mindre forstyrrelser med lav masse og kompatibilitet med andre matrisefrie laserdesorpsjonsmassespektrometri-metoder.
Flyvetid
Typen av et massespektrometer som er mest brukt med MALDI, er flyvetidsmassespektrometeret (TOF), hovedsakelig på grunn av dets store masseområde. TOF-måleprosedyren er også ideell for MALDI-ioniseringsprosessen, siden den pulserende laseren tar individuelle "skudd" i stedet for å jobbe kontinuerlig. MALDI-TOF-instrumenter er ofte utstyrt med en reflektron (et "ionespeil") som reflekterer ioner ved hjelp av et elektrisk felt. Dette øker ioneflyvebanen, og øker dermed flytid mellom ioner med forskjellig m/z og øker oppløsningen. Moderne kommersielle reflektron TOF-instrumenter når en oppløsningseffekt m/Δm på 50 000 FWHM (halvbredde i full bredde, Δm definert som toppbredde ved 50% av topphøyde) eller mer.
MALDI har blitt koblet til IMS-TOF MS for å identifisere fosforylering og ikke-fosforylering peptider.
MALDI-FT-ICR MS har vist seg å være en nyttig teknikk der høyoppløselige MALDI-MS målinger er ønsket.
Atmosfærisk trykk
Atmosfærisk trykk (AP) matriksassistert laserdesorpsjon/ioniserings (MALDI) er en ioniseringsteknikk (ionekilde) som i motsetning til vakuum MALDI opererer i normalt atmosfærisk miljø. Hovedforskjellen mellom vakuum MALDI og AP-MALDI er trykket der ionene dannes. I vakuum MALDI produseres ioner vanligvis ved 10 mTorr eller mindre mens AP-MALDI-ioner dannes i atmosfærisk trykk. Tidligere har den største ulempen med AP-MALDI-teknikken sammenlignet med konvensjonelt vakuum MALDI vært den begrensede følsomheten; Imidlertid kan ioner overføres til massespektrometeret med høy effektivitet og deteksjonsgrenser for attomol er rapportert. AP-MALDI brukes i massespektrometri (MS) i en rekke applikasjoner som spenner fra proteomikk til medikament oppdagelse. Populære emner som tas opp av AP-MALDI massespektrometri inkluderer: proteomikk; masseanalyse av DNA, RNA, PNA, lipider, oligosakkarider, fosfopeptider, bakterier, små molekyler og syntetiske polymerer, lignende anvendelser som også tilgjengelige for vakuum MALDI-instrumenter. AP-MALDI-ionekilden kan enkelt kobles til et ionefelle massespektrometer eller et hvilket som helst annet MS-system utstyrt med elektrosprayionisering (ESI) eller nanoESI-kilde.
Svømming under VM i svømmesport 2013 – 100 meter butterfly kvinner
100 meter butterfly kvinner var en svømmeøvelse som ble arrangert under VM i svømming 2013 i Palau Sant Jordi i Barcelona i Spania. . Både forsøksheatene og semifinalene fant sted 28. juli og finalen 29. juli.
Rekorder
Før konkurransene var gjeldende verdens- og mesterskapsrekorder som følger:
Omsvømming
Omsvømming ble avholdt kl. 12.09.
Semifinaler
Semifinalene ble avholdt fra kl. 18.02.
Finale
Finalen ble avholdt kl. 18.10.
Bangui
Bangui er hovedstaden og den største byen i Den sentralafrikanske republikk. Befolkningen anslås til å ligge et sted omkring 700 000.
De fleste innbyggerne i Den sentralafrikanske republikk bor i de vestlige delene, nær Bangui.
Historie
Etter sélékaopprørernes kupp kom det til eplyndring og væpnede overgrep. En reaksjon mot opprørerne førte til en rekke blodige hevnoverfall.
Økonomi
Bangui er det administrative, handel og kommersielle senteret i Den sentralafrikanske republikk. I Bangui blir det produsert tekstiler, matvarer, øl, sko og såpe, men hovedeksporten til Bangui er bomull, tømmer, kaffe og sisal. I 2001 var arbeidsledigheten i byen på 23%.
Transport
Fra Bangui går det ferjer til Zongo som er en by i Den demokratiske republikken Kongo og til Brazzaville som er hovedstaden i Republikken Kongo. I Bangui ligger den internasjonale flyplassen Bangui M'Poko internasjonale lufthavn. Mye av Den sentralafrikanske republikks internasjonale handel kommer igjennom denne flyplassen. Flere veier går fra Bangui og til nabolandene Kamerun, Tsjad og Sør-Sudan.
Utdanning
Universitetet i Bangui som ble grunnlagt i 1970 ligger i Bangui. University of Bangui er en offentlig institusjon som har monopol på ikke-landbruksutdanning i Den sentralafrikanske republikk.
NM i hopp uten tilløp 1955
NM i hopp uten tilløp 1955 var en del av NM i friidrett 1955.
Mesterskapet ble arrangert i Bergen 27. februar. Arrangør var TIF Viking.
Finland under EM i friidrett 1954
Finland deltok med 31 utøvere under EM i friidrett 1954 som ble arrangert 25.–29. august 1954 i Bern. Finland tok 8 medaljer under mesterskapet.
Emanuele Sella
Emanuele Sella (født 9. januar 1981 i Vicenza) er en italiensk sykkelrytter som er mest kjent for sine fire etappeseire i Giro d'Italia i (en i 2004, tre i 2008). Han er en utmerket klatrer, men har mye å gå på når det gjelder tempo. I 2008 testet han positivt på EPO og fikk ett års utestengelse til 18. august 2009.
Lojban
Lojban (IPA [ˈloʒban], fullstendig navn: Lojban, en realisering av Loglan) er et kunstig språk som ble skapt med et ønske om å skape et språk med grammatikalske prinsipper hentet fra predikatlogikk og hvor betydningen av ord var såpass fastsatt at det i minst mulig grad var mulighet for mistolkninger. Lojban er en videreutvikling av det noe eldre Loglan og ble påbegynt i 1987 da The Logical Language Group (LLG) kom i motsetning til loglans språkskaper James Cooke Browns krav på intellektuell eiendomsrett og rett til å bestemme den språklige anvendelsen for Loglan. Et av flere punkter som var grunnlaget for konflikten var uenighet om hvor ofte det skulle kunne gjøres grammatikalske endringer og hvem som hadde rett til å gjøre dem, samt når og i hvilke sammenhenger språket skulle brukes. Lojban har i dag langt flere brukere enn Loglan, som i praksis ikke har hatt noe aktivitet de siste årene.
Hovedskillet mellom Lojban og Loglan er vokabularet. For å unngå Browns krav på opphavsrett til Loglan, byttet gruppen ut flere av ordene i Loglan, men beholdt ofte betydningene. Som i det opprinnelige Loglan beregnet de ordene ved å sammenlikne de mest brukte språkene og gi dem ulike vekttall etter hvor mange brukere de hadde. Fordi lojbanistene brukte nyere språkstatistikk enn Brown, fikk kinesisk større vekt og engelsk mindre.
Ceqli, Voksigid, gua/spi og lojsk er andre språk inspirert av Loglan og/eller Lojban, som har utviklet seg i en andre retninger ved å plukke opp enkelte av egenskapene i Loglan/Lojban, men droppet andre for å tilstrebe andre mål som lettlærthet eller for å utforske andre språkegenskaper.
Grammatikk
Lojban bruker det vanlige latinske alfabetet uten bokstavene h, q og w. I tillegg til dette har språket tre andre bokstaver  ' , , og . som vi kjenner som apostrof, komma og punktum. I Lojban har disse bokstavene helt andre funksjoner enn hva de vanligvis har. Lojban-alfabetet er altså: ',. a b c d e f g i j k l m n o p r s t u v x y z.
På grunn av at Lojban er bygd på predikatlogikk bruker ikke språket de vanlige ordklassene som alle andre språk. Mens andre språk har delt opp sine ordklasser etter ordenes funksjon skiller Lojban ord etter hvordan de er bygd opp. Rotordene gismu, som det finnes i overkant av 1300 av, er ord som alltid begynner på en konsonant og slutter på en vokal, og som består av fem bokstaver hvor to er vokaler og tre er konsonanter (gismu er selv en gismu). Lujvo er ordkombinasjoner laget av ord fra de andre ordtypene. Fu'ivla er ord som er hentet fra andre språk fordi det ikke finnes tilsvarende ord i lojban. Cmene er navn og cmavo, småord brukes til å presisere eller forandre betydningen av de ordene og for å klargjøre strukturen i setningene.
Den enkleste formen for en setningsstruktur i lojban, en bridi, som består av en til fem sumti-plasser, hvor man enten kan plassere enkeltord eller hele bridistrukturer (med sine sumti med sine bridistrukturer. osv.), og en selbri, et ord som definerer forholdet mellom sumtiene. En enkel bridistruktur kan derfor skisseres opp som nedenfor. Sumti i kursiv, selbri i fet skrift. cu er et cmavo som markerer at det påfølgende ordet er en selbri, det er satt i klammer for å markere at det ikke alltid trengs. sumti [cu] selbri sumti sumti sumti sumti Om man tar en gismu som tavla, med definisjonen «x1 snakker/taler til x2 om x3 på språk x4», og bruker den som selbri er det bare å sette inn den informasjonen man vil ha med. mi tavla le ctuca lo karce (tavla er selbri. mi, le ctuca og lo karce er sumti. Den siste sumtiplassen for språk er droppet ettersom man regner dette som irrelevant eller allerede kjent) betyr derfor Jeg snakker til læreren om bil. Om man bytter om på noen av sumtiplassene kan man for eksempel få le ctuca cu tavla mi lo karce (Læreren snakker til meg om bil. Merk at cu var nødvendig i denne setningen for å skille den første sumtiplassen fra selbri) eller le ctuca cu tavla lo karce mi (Læreren snakker til en bil om meg). Ved å bruke strukturord kan man endre rekkefølgen i setningen og vektlegge andre ord, og fremdeles beholde den samme betydningen. Man kan likegodt si le ctuca cu se tavla mi lo karci (Læreren ble snakket til av meg om bil). Her skrifter strukturordet se om på den første og andre sumtiplassen.
Ettersom hver sumtiplass i utgangspunktet har sine egne strukturer (i eksemplet over inneholder alle sumtiene kun selbri) kan man om man ønsker å spesiefisere ytterligere henge på flere sumti. Definisjonen på ctuca er «x1 lærer publikum x2 i ideer/metode/lære x3 (du'u) om tema x4 med metode x5». Om man ønsker å spesifisere at man snakker med en lojbaninstruktør om bil kan man, ved hjelp av cmavoen be, si: «mi tavla le ctuca be fi la lojban. lo karce».
Språkeksempel
doi cevrirni.iu noi zvati le do cevzda do'u
fu'e.aicai.e'ecai lo do cmene ru'i censa
.i le do nobli turni be la ter. ku se cfari
.i loi do se djica ba snada mulno vi'e le cevzda.e.a'o la ter.
(.i do nobli turni vi'e le cevzda.ebazake.a'o la ter.)
(.i loi do se djica ba snada mulno vi'e le cevzda.e.a'o la ter.)
.i fu'e.e'o ko dunda ca. le cabdei le ri nanba mi'a
.i ko fraxu mi loi ri zu'o palci
.ijo mi fraxu roda poi pacyzu'e xrani mi
.i ko lidne mi fa'anai loi pacyxlu
.i ko sepri'a mi loi palci
Vanuatus historie
Vanuatus historie begynner obskurt. Den mest vanlige teorien om Vanuatus tidlige historie, sett ut ifra et arkeologisk perspektiv, støtter synet om at folk som snakket et austronesisk språk kom til øyene for omtrent 4000 år siden. Fragmenter av keramikk eller liknende produkter som er funnet kan dateres til årene 1300–1100 f.Kr.
Den første øyen i Vanuatu som ble oppdaget av europeere var Espiritu Santo, da portugisernes oppdager, Pedro Fernández de Quirós i 1606 så hva han trodde var et sørlig kontinent. Europeere besøkte ikke øyene igjen før i 1768, da Louis-Antoine de Bougainville gjenoppdaget øyene. I 1774 gav James Cook øyene navnet Ny-Hebridene (New Hebrides). Det navnet ble brukt frem til landets uavhengighet i 1980.
I 1825 oppdaget handelsmannen Peter Dillon sandeltre på øyen Erromango. Det startet et rush som sluttet i 1830, etter et sammenstøt mellom polynesiske immigrerende arbeidere og innfødte melanesiere. På 1860-tallet trengte plantasjeeiere i Australia, Fiji, Ny-Caledonia og Samoa arbeidskraft. Disse var pådrivere for en langtids arbeidsavtale, der man handlet arbeidere for å sette dem ut i arbeid. Dette ble kalt blackbirding. På høyden av denne handelen med arbeidskraft jobbet mer enn halvparten av den mannlige voksne befolkningen på flere av øyene utenfor Vanuatu.
På denne tiden kom misjonærer, både katolikker og protestanter til øyene. Nybyggere kom også, på jakt etter land der det var mulig å etablere bomullsplantasjer. Da de internasjonale bomullsprisene kollapset, gikk man over til produksjon av kaffe, kakao, bananer og, kanskje det mest lønnsomme, kokosnøtter. I starten utgjorde britiske borgere fra Australia flertallet, men da Caledonian Company etablerte seg på Ny-Hebridene, tippet dette balansen over på et flertall av franske borgere. Mot slutten av århundret var det dobbelt så mange franskmenn som briter på øyene.
Virvaret i de franske og britiske interessene på øyene førte til anmodninger fra den ene eller andre parten om å annektere territoriet. I 1906 ble landene enige om å dele administrasjonen av øyene. Det britisk-franske eierskapet var et unikt styresett, med separate styringssystemer som kun delte rettssystemet. Melanesiere ble delt ved at de måtte skaffe seg statsborgerskap fra en av styresmaktene.
Utfordringene for denne typen styre begynte på 1940-tallet. Amerikanernes ankomst på øyene under den andre verdenskrig, med deres informative atferd og relative rikdom førte til en økende nasjonalisme på øyene. Troen på en mytisk Messias-liknende figur ved navn John Frum var basisen for en innfødt cargo-kult (en bevegelse som prøvde å skaffe seg industrielle goder gjennom magi) som lovte melanesierne befrielse. I dag er John Frum både en religion og et politisk parti med to medlemmer i parlamentet.
Det første politiske partiet ble etablert tidlig på 1970-tallet og het opprinnelig New Hebrides National Party. En av grunnleggerne var Walter Lini, som senere ble statsminister. Partinavnet ble omgjort til Vanua'aku Party i 1974. Partiet var en av pådriverne for selvstendigheten Vanuatu fikk sent i juli 1980.
Anders Nilsen Næsset
Anders Nilsen Næsset (født 1. april 1872 på Uthaug, død 22. november 1949) var fisker, stortingsrepresentant for V 1931–33 og en av grunnleggerne av Norges Fiskarlag.
Næsset var født på husmannsplass, og begynte 16 år gammel som fisker. Han ble høvedsmann ca. 18-år gammel, og fra 1889 til 1901 drev han Lofot- og Finnmarksfiske, fra 1892-1930 storsildfiske på strekningen Kinn-Trøndelag og fra 1901-1925 bankefiske mellom Halten og Røst, i alle år som skipper.
Han var stortingsmann for Venstre 1931-33, kommunestyremedlem 1916-1940 og 1945-49. Han var formann i Noregs Fiskarlag 1931-37, nestleder fra etableringen av fiskarlaget i 1926 til 1932 og fylkesleder for Sør-Trøndelag Fiskarlag fra 1922 til 1947. Han var medstifter av Ørlands Fisker og Sjøamndsforening i 1896, og var foreningens leder 1907-1937.
Fiskarlaget har reist en minnesten over ham på Ørland kirkegård. Han ble æresmedlem av fiskarlaget i 1947, mottok Kongens fortjenstmedalje i gull og Redningsselskapets sølvmedalje.
Han var tremenning av ordfører og stortingsmann Peder Næsset.
Relativ fuktighet
Relativ fuktighet er forholdet mellom vanndampmengden i luft og den maksimale vanndampmengden som luften kan inneholde om luften var mettet. Dette er forholdet mellom to absolutte fuktigheter. Da fuktig luft med god nøyaktighet kan beskrives som en ideell gass, er relativ fuktighet også lik forholdet mellom partialtrykket til vanndampen og dens metningstrykk ved den gitte temperaturen. Den vanlige betegnelsen for relativ fuktighet er den greske bokstaven φ  eller RH  fra relative humidity på engelsk. På norsk brukes også RF fra «relativ fuktighet».
Matematisk kan man beregne den relative fuktigheten fra ligningen
der p_v er partialtrykket til vanndampen og p_* er dens metningstrykk. Vanligvis uttrykkes resultatet i prosent [%] av den maksimale verdien.
Eksempel
I et kjellerrom er temperaturen 19 °C og den relative fuktigheten(RH) er 47%. Dette utgjør 7,6 g/m3 med vann. En lampe blir tent i rommet og varmen fører til at temperaturen øker til 20 °C. Som et resultat reduseres den relative fuktigheten (basert på temperaturen) til 44%. Likevel er fuktigheten i rommet uendret, den er fremdeles 7,6 g/m3. Dersom lampen slukkes og temperaturen faller til 19 °C igjen, vil den relative luftfuktigheten stige til 47% RH (gitt at det ikke blir tilført eller fjernet vann fra luften).
Dette kan virke forvirrende, men grunnen til at vannmengden i rommet blir uendret er fordi varm luft klarer å holde på mer vann enn kald luft.
For å finne mengden vann i luften(g/m3) brukes en diagram kalt mollierdiagram. Det finnes også en rekke kalkulatorer på Internett som kan gjøre dette regnestykke for deg.
Lignende begreper
Relativ fuktighet blir bare brukt om vanndamp i luft. Uttrykket relativ metning blir brukt til å beskrive lignende egenskaper for systemer med andre stoff enn vann som kan kondensere.
KGraft
kGraft er en egenskap ved Linux-kjernen som implementerer live patching av en kjørende operativsystemkjerne. Ved å unngå behovet for gjenoppstart av systemet med den nye kjernen som inneholder de ønskede endringer, sørger kGraft for å maksimalisere systemets oppetid og tilgjengelighet. Samtidig tillater kGraft kjernerelaterte sikkerhetsoppdateringer uten at de øker den skedulerte nedetid. kGraft tillater at komplette funksjoner i en kjørende kjerne blir erstattet av oppgraderinger, og gjør dette trygt ved at de oprinnelige versjonene erstattes av deres oppgraderinger for å sike per-prosess konsistens mens live patching blir utført.
Relativ fuktighet
Lignende begreper
Den relative fuktigheten til et system er ikke bare avhengig av temperatur, men også av det absolutte trykket til systemet. Derfor kan man forklare endringer i den relative fuktigheten ved hjelp av endringer i temperaturen, det absolutte trykket eller begge.
KGraft
kGraft blir utviklet av SuSE og er lisensiert under GNU General Public License versjon to og tre (GPLv2 og GPLv3). Den 27. mars 2014 ble kGraft tilgjengelig for Linuxkjernen, og det minimalistiske grunnlaget for live patching ble innført i versjon 4.0, som ble lansert 12. april 2015.
Relativ fuktighet
Utdypning
En gass i denne sammenhengen kalles mettet når vanndamptrykket for vann i luft er lik likevektsvanndamptrykket for vanndamp ved temperaturen til gassblandingen. Flytende vann (og is om temperaturforholdene ligger til rette for det) vil ikke miste masse gjennom fordampning når luften er mettet.
Duggpunkt
For et gitt duggpunkt og den samsvarende absolutte fuktigheten, vil den relative fuktigheten minke når temperaturen øker. Dette kommer av at partialtrykket til vann øker med temperaturen – et prinsipp brukt i alt fra hårfønere til avfuktingsmaskiner. På samme måte vil en om sommeren kunne se vanndamp som kondenserer til vanndråper på kalde flater som lufteanlegg eller utsiden av iskalde drikkeflasker.
Partialtrykk
Siden partialtrykket til vanndamp øker med temperaturen, kan vanninnholdet i luft ved havnivå bli så stort som 3 % ved 30 °C når vi sammenligner massen til vann og luft. Ved 0 °C utgjør vanninnholdet bare omtrent 0,5 %. Dette forklarer den lave fuktigheten i oppvarmede rom om vinteren, som man igjen merker ved tørr hud, kløe på øyene og økte utladninger av statisk elektrisitet. Selv om uteluften er mettet (100 % relativ luftfuktighet), kan luften bli svært tørr når den blir varmet opp innendørs.
Vanndamp er en lettere gass enn luft ved samme temperatur, så fuktig luft vil ofte stige ved naturlig konveksjon. Dette er en av mekanismene som danner tordenvær og andre værfenomener. Relativ fukt er ofte en god indikator på hvor stor sannsynlighet det er for nedbør, dugg eller tåke. Fukten kan også påvirke hvordan folk merker temperaturen. Høy relativ fuktighet om sommeren gjør at temperaturen kan virke høyere enn den i virkeligheten er, fordi fordampning av svette fra huden blir hindret. Hvor stor denne effekten er blir gitt av en varmeindeks.
Misoppfatninger
Ofte blir relativ fuktighet oppfattet som vanndampen luften kan holde på, men relativ fuktighet omhandler bare de fysiske egenskapene til vann alene.
Misoppfatningen oppstår mest sannsynlig i forbindelse med ordet metning som ofte blir brukt i definisjonen av relativ fuktighet. Metning i denne sammenhengen viser til metningstilstanden til vanndamp og ikke oppløsningsevnen av et stoff i et annet.
Eksterne lenker
Vlhkost vzduchu Relativ luftfugtighed לחות יחסית Relativ fuktighet
Olsen-banden går i krig
Olsen-banden går i krig er en dansk film fra 1978, og er den tiende filmen i Olsen-banden serien.
Handling
Når Egon kommer ut av fengselet er Benny åpenbart sint på Egon, men denne gangen kommer Egon med sin egen store plan. Han har oppdaget topphemmelige planer om EUs planer for Danmark, et hemmelig prosjekt kalt Daisyland som har til formål å forvandle hele Danmark til en gigantisk feriepark. Men tyske investorer er villige til å betale en formue for å få fingrene i disse planene. Derfor legger Egon en utspekulert plan for å stjele en mikrofilm fra «Reichsregistratur» et hemmelig informasjonsarkiv, som viser alle disse planene. Samtidig planlegger ingeniøren Bang-Johansen, som har sitt kontor ved København rådhus ønsker å selge disse tomteplanene til utenlandske investorer, representert ved den såkalte Black Baron, før den offisielle starten på prosjektet.
Fagocytter
Fagocytter er en gruppe celler som kan oppta og ødelegge andre celler eller mikroorganismer på en måte som minner om spisning, derav etymologien. Fagocytter er en type hvite blodceller som er en del av immunforsvaret. Disse beskytter kroppen for skadelige fremmedlegemer, bakterier, og døde eller skadede celler. Disse organismene eller cellene blir tatt opp av fagocytten ved endocytose, og brytes ned av enzymer fra fagocyttens lysosom.
Fagocytter er avgjørende for å bekjempe infeksjoner og for etterfølgende immunitet. Fagocytter er viktig i hele dyreriket og er høyt utviklet i virveldyr. En liter av menneskelig blod inneholder omtrent seks milliarder fagocytter. Fagocytter ble først oppdaget i 1882 av Ilja Metsjnikov mens han studerte sjøstjernelarver. Mechnikov ble i 1908 tildelt Nobelprisen i fysiologi og medisin for oppdagelsen sin. Fagocytter forekommer i mange arter, og noen amøber oppfører seg som fagocytter, noe som antyder at fagocytter dukket opp tidlig i evolusjonen av livet.
Mennesker og andre dyrs fagocytter kalles «profesjonelle» eller «ikke-profesjonelle» avhengig av hvor effektive de er på fagosytose. Den profesjonelle fagocytten inneholder celler kalt nøytrofil granulocytt, monocytter, makrofager, dendrittiske celler og mastceller. Hovedforskjellen mellom profesjonelle og ikke-profesjonelle fagocytter er at profesjonelle fagocytter har molekyler kalt reseptorer på flater som kan oppdage skadelige gjenstander, slik som bakterier, som ikke normalt finnes i kroppen. Fagocytter er avgjørende for å bekjempe infeksjoner, samt å opprettholde sunt vev ved å fjerne døde og døende celler som har nådd slutten av levetiden.
Om vi får en infeksjon vil kjemiske signaler tiltrekke fagocytter til det stedet som er blitt invadert. Fagocytter forflytter seg ved en metode som kalles chemotaxis. Når fagocyttene kommer i kontakt med bakterier, vil reseptorene på fagocyttenes overflate binde seg til dem. Noen fagocytter dreper fremmedlegemer med oksidanter og nitrogenoksid. Etter denne prosessen kan makrofager og dendrittiske celler også delta i antigenpresentasjonen, en prosess der en fagocyttene flytter deler av svelget materiale tilbake til overflaten. Dette materialet blir så vist til andre celler i immunforsvaret. Noen fagocytter reiser deretter til kroppens lymfeknuter og viser materialet til hvite blodlegemer kalt lymfocytter. Denne prosessen er viktig for å bygge immunitet, og er en del av det uspesifikke celleforsvaret, som igjen er en del av immunforsvaret. Imidlertid har mange fremmedlegemer utviklet metoder for å unngå angrep fra fagocyttene.
Etymologi
Navnet fagocytter kan forstås som «spiseceller». Ordet kommer fra gresk fagein, «å spise» eller «sluke», og –cyte, endelsen i biologi som betegner «celle», som igjen kommer fra greske kutos, «smalt fartøy».
Acetonitril
Acetonitril, ofte forkortet til MeCN, er en kjemisk forbindelse med formal CH3CN. Denne fargeløse væska er den enkleste organiske nitirlen. Den produseres hovedsakelig som biprodukt av akrylonitrilproduksjon. Den benyttes som et polart aprotisk løsningsmiddel i organisk syntese. N≡C - C skjelettet er lineært med en kort C≡N avstand på 1,16 Å.